11 septembrie, momentul în care New York-ul a devenit nesigur. Mulți americani au decis să se mute. Iată povestea lui Stephen Feuerman.
Stephen Feuerman este un american care a decis să părăsească New York-ul după atentatele din 11 septembrie 2001. El a văzut din biroul lui cum cele două turnuri gemene au fost atacate de teroriști. Mutarea în alt ora nu i-a adus, însă, mai multă liniște.
Acum, clădirile de birouri sunt aproape goale în New York. De teama COVID-19, mulți angajatori își lasă oamenii să lucreze de acasă.E drept, sunt și din ce în ce mai mulți new yorkezi care vor să plece din oraș.Nu e pentru prima oară.Atacurile de la 11 septembrie, de exact acum 19 ani, au adus furie, durere, dar și multă teamă.Uite povestea unui newyorkez care a decis atunci să se mute din orașul său natal, după ce a fost martor al atentatului.Stephen Feuerman era în biroul lui din Empire State Building în dimineața zilei de 11 septembrie 2001.Vedea clar turnurile gemene ale World Trade Center.Încă stăteau în picioare, la cinci kilometri de el.Când a văzut primul avion care a intrat în clădire, a crezut că este doar un accident tragic.Apoi, a venit al doilea impact."Atunci mi-am dat seama că nu este un accident și că se întâmplă ceva foarte rău. Primul lucru la care m-am gândit a fost să scot toți oamenii din biroul meu și să fug pe tot etajul la oameni care nu știau ce se întâmplă și să le spun să iasă din clădire. Credeam că suntem următoarea țintă logică", povestește Stephen Feuerman.Șocat și îngrozit, Stephen a decis că orașul nu mai este sigur pentru familia lui."Când am ajuns acasă în acea zi am decis (n.red. împreună cu soția) că New York, deși este locul unde am crescut și pe care încă îl iubesc, nu va mai fi un loc sigur în care să ne creștem familia", mai spus Stephen Feuerman.În patru luni de la atacurile teroriste, familia Feuerman și-a vândut casa din New York și s-a mutat în Florida.Au avut o viață liniștită acolo până în 2018, când tragedia i-a găsit din nou.Pe 14 februarie, un elev deschide focul în liceul din Parkland și omoară 17 oameni.A fost cel mai grav masacru produs vreodată într-un liceu din Statele Unite.Din fericire, copiii lui Stephen au scăpat cu viață.